מלני הניק

מלני הניק (בצרפתית: Mélanie Henique; נולדה ב-22 בדצמבר 1992) היא שחיינית צרפתייה. בעלת מדליות ארד באליפות העולם (שנגחאי 2011) ובאליפות אירופה (בודפשט 2010) במשחה ל-50 מטר פרפר ושיאנית עולם בעבר במשחה שליחים משולב 4X50 מטר מעורב (2013).

== ביוגרפיה ==
הניק נולדה באמיין.

===2007===
====מדליית ארד באליפות אירופה לנוער====
באליפות אירופה בשחייה לנוער שנערכה באנטוורפן, בלגיה בשנת 2007 זכתה הניק במדליית ארד במשחה ל-50 מטר פרפר בתוצאה של 27.57 שניות.

===2009===
====מדליית זהב במשחקי הים התיכון====
במשחקי הים התיכון שנערכו בפסקרה 2009 זכתה הניק במדליית זהב במשחה ל-50 מטר פרפר בשיא משחקים חדש של 26.37 שניות.

===2010===
====מדליית ארד באליפות אירופה====
באליפות אירופה בשחייה שנערכה בבודפשט, הונגריה בשנת 2010 זכתה הניק במדליית ארד במשחה ל-50 מטר פרפר בתוצאה של 26.09 שניות, אחרי תרסה אלסהמר משוודיה (25.63 שניות) ויאנט אוטסן מדנמרק (25.69 שניות).

===2011===
====מדליית ארד באליפות עולם====
באליפות העולם בשחייה שנערכה בשאנגחאי, סין בשנת 2011 זכתה הניק במדליית ארד במשחה ל-50 מטר פרפר בתוצאה של 25.86 שניות, אחרי אינגה דקר מהולנד (25.71 שניות) ותרסה אלסהמר (25.76 שניות).

===2012===
באליפות אירופה (בריכת 25 מטר) שנערכה בשארטר, צרפת בנובמבר 2012 זכתה הניק ב-3 מדליות, 1 זהב ו-2 ארד. מדליית זהב במשחה שליחים משולב (2 שחייניות ו-2 שחיינים) 4x50 מטר מעורב בתוצאה של 1:38.74 דקות ומדליות ארד, במשחה ל-50 מטר פרפר בתוצאה של 25.76 שניות ובמשחה שליחות 4x50 מטר מעורב (1:47.70 דקות)

===2013===
באליפות העולם בשחייה שנערכה בברצלונה, ספרד בשנת 2013 היא סיימה במקום שישי במשחה ל-50 מטר פרפר בתוצאה של 25.96 שניות.

====שיאנית עולם====
בתחרות גביע העולם שנערכה בדוחה, קטר באוקטובר 2013 קבעה הניק במשחה שליחים משולב (2 שחייניות ו-2 שחיינים) 4x50 מטר חופשי, ביחד עם פלורן מנודו, ז'רמי סטרביוס ואנה סנטמאן שיא עולם חדש של 1:31.14 דקות, שיא זה החזיק מעמד 3 שבועות.

===2014===
באליפות העולם (בריכת 25 מטר) שנערכה בדוחה בדצמבר 2014 זכתה הניק במדליית ארד במשחה שליחות 4x50 מטר בתוצאה של 1:45.89 דקות, אחרי דנמרק שקבעה שיא עולם חדש של 1:44.04 דקות וארצות הברית (1:44.92 דקות). נוסף לכך, היא סיימה במקום שביעי במשחה ל-50 מטר פרפר בתוצאה של 25.75 שניות.

===2015===
הניק, מחוץ לארון, נחשפה בתחילת יולי 2015 לאלימות פיזית הומופובית קשה שבה נשבר לה האף ונמנע ממנה להשתתף באליפות צרפת הפתוחה. למרות זאת היא התאוששה וחודש לאחר מכן, היא השתתפה באליפות העולם בשחייה שנערכה בקאזאן, רוסיה באוגוסט אותה שנה וסיימה במקום עשירי במשחה ל-50 מטר פרפר בתוצאה של 26.03 שניות.

===2021===
באולימפיאדת טוקיו (2020) סיימה הניק במקום 11 במשחה ל-50 מטר חופשי בתוצאה של 24.63 שניות

== שיאים אישיים ==
===בריכה אולימפית===
* 50 מטר חופשי: 24.63 שניות (2020)
* 100 מטר חופשי: 56.74 שניות (2015)
* 50 מטר פרפר: 25.17 שניות (2021), שיא צרפת
* 100 מטר פרפר: 59.07 שניות (2009)
* 50 מטר גב: 28.36 שניות (2021)

===בריכת 25 מטר===
* 50 מטר חופשי: 24.37 שניות (2015)
* 100 מטר חופשי: 54.71 שניות (2013)
* 50 מטר פרפר: 24.56 שניות (2019), שיא צרפת
* 100 מטר פרפר: 57.75 שניות (2016)
* 50 מטר גב: 26.36 שניות (2020)

==ראו גם ==

== קישורים חיצוניים ==

== הערות שוליים ==

קטגוריה:שחייניות צרפתיות
קטגוריה:שחייניות פרפר
קטגוריה:שחייניות פרפר צרפתיות
קטגוריה:שחייניות גב
קטגוריה:שיאניות עולם בשחייה
קטגוריה:ספורטאים להט"בים צרפתים
קטגוריה:שיאניות עולם צרפתיות
קטגוריה:אלופות אירופה בשחייה
קטגוריה:שחייניות להט"ביות
קטגוריה:שחייניות צרפתיות באולימפיאדת ריו דה ז'ניירו (2016)
קטגוריה:שחייניות צרפתיות באולימפיאדת טוקיו (2020)
קטגוריה:שחייניות צרפתיות באולימפיאדת פריז (2024)
קטגוריה:צרפתיות שנולדו ב-1992